paragraph_text: Karl-Heinz Riedle je načeo mrežu talijana pogotkom glavom na ubačaj Paula Lamberta. Riedle je zatim opet postigao pogodak glavom nakon ubačaja iz kornera. U drugom poluvremenu, Juventusov napadač Alessandro Del Piero, koji je ušao s klupe, postigao je petom sjajan pogodak za 2:1. Nakon toga, dvadesetogodišnji Lars Ricken je ušao s klupe i u prvom dodiru s loptom je postigao odlučujući pogodak s 20-ak metara. Pobjeda je Borussiji donijela prvi naslov prvaka Europe.